Մեր կարծիքով` իշխանություններին դրանք պետք չեն, ՀՀԿ-ին` առավել եւս: Արագացված ընտրությունների պատրաստ չեն նաեւ արտախորհրդարանական ուժերը: Մի խոսքով` թավշյա վիճակ է, քաղաքական պայքար էլ, որպես այդպիսին, չկա, որ ասենք, դիցուք` այսինչ ուժն ընտրություններ է պահանջում: Գործող կառավարության համար այս վիճակը միանգամայն ընդունելի է: Կասեի` նրա համար հիանալի վիճակ է. ընդդիմախոսներ չկան, ժողովուրդը չի տրտնջում, վարչապետն ինչ ուզում` անում է, մատն ում վրա դնում է` բռնում են, ում ուզում` ազատում են, մի խոսքով` ամեն ինչ ՕԿ է: Եվս մեկ-երկու ամիս` նախարարներն էլ աշխատել կսովորեն, եւ այլեւս որեւէ խնդիր չի լինի: